**О Б А В Е Ш Т Е Њ Е**

**ПРИЈЕМ ЗАХТЕВА ЗА УПИС ДЕЦЕ СЕ ВРШИ ЕЛЕКТРОНСКИ У ПЕРИОДУ**

**01.АПРИЛ-30.АПРИЛ 2020. ГОДИНЕ**

Поштовани родитељи,

У складу са новонасталом ситуацијом увођења ванредног стања у Републици Србији обавештавамо вас о следећем:

Захтев за упис деце родитељи не предају , већ се образац који се попуњава налази на порталу **euprava.gov.rs.**

**Електронско подношење пријаве се врши једноставним попуњавањем online обрасца, a достављање извода из матичне књиге рођених, пребивалишта и уверења о запослењу родитеља није потребно, јер се аутоматски прибављају.**

За упис у припремни предшколски програм потврда о здравственом прегледу детета, ће се предати након завршетка ванредног стања, као и следећа допунска документација уколико родитељи испуњавају услове за право приоритета при упису детета:

1.Потврда о запослењу родитеља или потврда о редовном студирању

2.Потврда о смештају детета у одговарајућу установу или хранитељску породицу

3.Решење о признавању права на социјалну помоћ

4.Решење о инвалидности родитеља (ратни војни инвалид)

5.Одговарајући доказ да је родитељ прогнано или расељено лице

6.Препорука Центра за социјални рад за пријем детета у установу

7.Одговарајући доказ да је самохрани родитељ

8.Одговарајући доказ о тешкој болести детета у породици или родитеља

9.Извештај лекара о статусу детета са сметњама у психофизичком развоју или детета са инвалидитетом

10.Одговарајући доказ да је дете треће или свако наредно по реду рођења у породици

За сва питања, стоји вам на располагању управа установе, у периоду 07:00-13:00 часова, тел. 012 250-171, као и e mail установе : cvetmoravski@gmail.com

Примају се захтеви за упис деце у целодневни боравак и за јаслене групе за наредну радну годину, за децу рођену у периоду

**од 01.марта 2019. до 29.фебруара 2020. године**

Примају се захтеви за упис деце у **припремни предшколски програм**, за формирање нових група за наредну радну годину, за децу рођену у периоду

**од 01.марта 2014. до 28.фебруара 2015. године**

Пријем захтева за упис деце у целодневни и полудневни боравак за већ формиране групе, врши се током целе године, а упис је могућ уколико постоје слободна места у групама.

По протеку рока за пријем захтева, упис је могућ уколико постоје слободна места у групама.

ДИРЕКТОР

Весна Живковић с.р.